Ontvang God alle mense met oop arms? - www.bybelkennis.co.za
by Coen Slabber · Published 15/05/2016 · Updated 07/04/2016
It is a sign of the age that we preachers are far more adept at humor than tears – John Piper
Billy Graham, tans 97 jaar oud, skryf onlangs op die webblad van die Billy Graham Evagelistic Assosiation dat God altyd mense met oop arms ontvang. Hoe ver hulle afgedwaal het, is nie belangrik nie. Maar Hy kan nie diegene wat weier om na sy boodskap te luister, red nie.
Hy verwys dan spesifiek na die twee misdadigers wat saam met Jesus gekruisig is. Die een het berou oor sy sonde en vra om vergifnis. Hy ontvang die ewige lewe. Die ander een het geen berou nie. Hy ontvang nie die ewige lewe nie.
God verwelkom enigeen wat na Hom in opregtheid kom met berou en geloof – selfs op die laaste minuut. God kan nie iemand red wat weier om gered te word nie. As iemand herhaaldelik sy rug na God draai, word sy hart net harder en harder. Dit word vir so iemand al hoe makliker om God se stem te ignoreer.
Net God het die mag om waarlik die harte van hardkoppige ongelowiges te verander. Net Hy kan deur die skanse breek wat ons om ons harte bou.